2. การบริหารความเสี่ยงและปัจจัยเสี่ยง

กลุ่มบริษัทอาปิโก
ตระหนักถึงความสำคัญของการบริหารความเสี่ยงซึ่งอาจจะส่งผลกระทบต่อการดำเนินธุรกิจของบริษัทฯมาโดยตลอด
บริษัทฯมีการใช้เครื่องมือบริหารความเสี่ยงต่างๆเพื่อลดอัตราความเสี่ยงซึ่งความเสี่ยงที่บริษัทฯเผชิญหน้าและมีการดำเนินการในปัจจุบันนั้น
สามารถแบ่งได้เป็น 2 ประเภท คือ ความเสี่ยงภายนอกและความเสี่ยงภายใน
ซึ่งสามารถสรุปได้ดังนี้

2.1 ความเสี่ยงจากปัจจัยภายนอก

  2.1.1 ความผันผวนของสถานการณ์ทางการเมือง

1.  ลักษณะความเสี่ยง: ความไม่แน่นอนของสถานการณ์ทางการเมืองของรัฐบาลปัจจุบัน

2.  เหตุการณ์ที่เป็นสาเหตุของความเสี่ยง:
    คณะกรรมการส่งเสริมการลงทุนได้มีการส่งเสริมการลงทุนโดยสนับสนุนให้บริษัทผู้ผลิตยานยนต์
    และผู้ผลิตชิ้นส่วนยานยนต์ พัฒนารถยนต์ขนาดเล็ก ประหยัดพลังงาน เพื่อขยายตลาด
    ทั้งภายในประเทศ และต่างประเทศ ซึ่งส่งผลอย่างมากต่อการขยายตัวของธุรกิจ
    และผลกำไรของบริษัท

3.  ผลกระทบที่อาจเกิดขึ้น:
    ความผันผวนของสถานการณ์ทางการเมืองอาจส่งผลกระทบต่อความมั่นใจของผู้บริโภค
    ความมั่นคงและความต่อเนื่องของนโยบายรัฐบาล ซึ่งจะมีผลต่อการดำเนินงานของบริษัทฯ
    การเปลี่ยนแปลงดังกล่าว อาจจะส่งผลทำให้
    การผลิตชิ้นส่วนยานยนต์รถยนต์ขนาดเล็กหยุดชะงัก

4.  แนวโน้มความเป็นไปได้ที่จะเกิดความเสี่ยง: จากสถานการณ์ในปัจจุบัน
    การประเมินความเป็นไปได้ที่จะเกิดความเสี่ยงเป็นสิ่งที่ยากมากเนื่องจากสถานการณ์มีความผันผวนตลอดเวลา

5.  มาตรการรองรับความเสี่ยง: บริษัทฯตื่นตัวอยู่ตลอดเวลา
    ในการรับทราบและตอบสนองนโยบายใหม่โดยการพัฒนาผลิตภัณฑ์ตลอดเวลา
    เพื่อที่จะให้บริษัทได้รับผลประโยชน์สูงสุด จากนโยบายของรัฐบาล ดังจะเห็นได้จาก
    การที่บริษัทฯ ได้รับคำสั่งซื้อชิ้นส่วนของรถยนต์ขนาดเล็กจำนวนมากในปี 2552

    2.  ความเสี่ยงด้านเศรษฐกิจ

(1) ลักษณะความเสี่ยง: ความเป็นไปได้ที่สภาวะเศรษฐกิจตกต่ำ
    อาจส่งผลในทางลบลบต่อการลงทุน

(2) เหตุการณ์ที่เป็นสาเหตุของความเสี่ยง: ผลประกอบการของบริษัทฯส่วนใหญ่ขึ้นอยู่กับอุปสงค์
    และอุปทานในตลาด

(3) ผลกระทบที่อาจเกิดขึ้น: สภาวะเศรษฐกิจที่ย่ำแย่ ส่งผลทำให้ให้การบริโภคสินค้าลดลง
    โดยเฉพาะอย่างยิ่ง สินค้าฟุ่มเฟือย เช่นรถยนต์เป็นต้น ดังนั้น ยอดจำหน่ายของบริษัทฯ
    จึงอาจลดลง ตามอัตราการบริโภคที่ลดลงซึ่งส่งผลต่อการดำเนินงานทั้งด้านผลกำไร
    และกระแสเงินสด ซึ่งอาจส่งผลกระทบในทางลบซึ่งเคยเกิดขึ้นในปี 2552

(4) แนวโน้มความเป็นไปได้ที่จะเกิดความเสี่ยง: การฟื้นตัวของเศรษฐกิจในปัจจุบัน
    ทำให้มีความเป็นไปได้น้อยที่ ปัจจัยความเสี่ยงนี้จะเกิดขึ้น

(5) มาตรการรองรับความเสี่ยง: กลุ่มบริษัทอาปิโกได้กำหนดมาตรการให้ผู้บริหารดูแลอย่าง
    ใกล้ชิด โดยมุ่งเน้นในเรื่องการลดค่าใช้จ่าย และประสิทธิภาพการดำเนินงาน
    มาตรการเหล่านี้จะช่วยลดความเสี่ยงที่อาจกระทบต่อผลการดำเนินงานของบริษัทฯ

  2.1.3 ความเสี่ยงจากความผันผวนของราคาวัตถุดิบ

1.  ลักษณะความเสี่ยง: ความผันผวนของราคาเหล็ก

2.  เหตุการณ์ที่เป็นสาเหตุของความเสี่ยง: เหล็กเป็นวัตถุดิบหลักที่บริษัทฯใช้ในกระบวนการผลิต
    ซึ่งราคาต้นทุนของเหล็กนั้นได้รับผลกระทบจากความผันผวนของราคาอันเนื่องมาจากสภาวะอุปสงค์และอุปทานของวัตถุดิบในตลาดโลก

3.  ผลกระทบที่อาจเกิดขึ้น:
    ราคาวัตถุดิบที่ปรับตัวสูงขึ้นอาจส่งผลกระทบโดยตรงต่อมูลค่าเพิ่มของบริษัทฯ
    และอาจส่งผลทำให้กำไรลดลง

4.  แนวโน้มความเป็นไปได้ที่จะเกิดความเสี่ยง: ราคาเหล็กในตลาดมีความผันผวนสูง
    และมีแนวโน้มที่จะปรับตัวสูงขึ้นอย่างต่อเนื่อง

5.  มาตรการรองรับความเสี่ยง: บริษัทฯมีการติดตามความเคลื่อนไหวของราคาเหล็กอย่างใกล้ชิด
    รวมทั้งยังมีการเจรจากับลูกค้าอย่างต่อเนื่อง โดยกว่าร้อยละ 80
    ของสัญญาซื้อขายระบุให้บริษัทฯสามารถปรับราคาของผลิตภัณฑ์ให้สอดคล้องกับต้นทุนและความผันผวนของราคาวัตถุดิบได้ตามข้อตกลงในสัญญาซื้อขายชิ้นส่วนที่บริษัทฯทำกับลูกค้านั้นได้กำหนดให้บริษัทฯสามารถปรับราคาได้เป็นครั้งคราว
    ซึ่งข้อตกลงในการปรับราคาดังกล่าวจะช่วยลดผลกระทบจากความผันผวนของราคาวัตถุดิบ

  2.1.4 ความเสี่ยงจากความผันผวนของอัตราแลกเปลี่ยนเงินตราต่างประเทศ

(1) ลักษณะความเสี่ยง: ความเสี่ยงจากความผันผวนของอัตราแลกเปลี่ยนเงินตราต่างประเทศ

(2) เหตุการณ์ที่เป็นสาเหตุของความเสี่ยง: กลุ่มบริษัทอาปิโก
    มีทั้งรายรับและรายจ่ายในรูปของสกุลเงินต่างประเทศ ในปี พ.ศ. 2553 ดังตารางต่อไปนี้

+---------+------------+------------+----------------------------------+
| สกุลเงิน  | รายรับ      | รายจ่าย     | ประเภทของธุรกรรม                  |
|         | (หลักพัน)    | (หลักพัน)    |                                  |
+---------+------------+------------+----------------------------------+
| ดอลล    | 9,635      | 3,776      | การชำระเ                         |
| าร์สหรัฐฯ | ด          |            | งินแก่เจ้าหนี้ในต่างประเทศสำหรับค่าวัตถุดิบ |
|         | อลลาร์สหรัฐฯ | ด          | เครื่องจักร และชิ้นส่วนอะไหล่           |
|         |            | อลลาร์สหรัฐฯ |                                  |
+---------+------------+------------+----------------------------------+
| เยน     | ไม่มี        | 1,955,719  | การ                              |
|         |            | เยน        | ชำระเงินแก่เจ้าหนี้ในต่างประเทศสำหรับค่า |
|         |            |            | เครื่องจักร และชิ้นส่วนอะไหล่           |
+---------+------------+------------+----------------------------------+
| ยูโร     | ไม่มี        | 1,106 ยูโร  | การชำระเ                         |
|         |            |            | งินแก่เจ้าหนี้ในต่างประเทศสำหรับค่าวัตถุดิบ |
|         |            |            | และชิ้นส่วนอะไหล่                    |
+---------+------------+------------+----------------------------------+
| ปอนด์    | ไม่มี        | 5 ปอนด์     | การชำระเ                         |
|         |            |            | งินแก่เจ้าหนี้ในต่างประเทศสำหรับค่าวัตถุดิบ |
+---------+------------+------------+----------------------------------+
| โค      | ไม่มี        | 384 โครน   | การชำระเ                         |
| รนสวีเดน |            |            | งินแก่เจ้าหนี้ในต่างประเทศสำหรับค่าวัตถุดิบ |
+---------+------------+------------+----------------------------------+

  ในปี 2553 ธุรกรรมการเงินต่างประเทศร้อยละ 81 เป็นการชำระค่าเครื่องจักร

(3) ผลกระทบที่อาจเกิดขึ้น:
    ความผันผวนในอัตราแลกเปลี่ยนเงินตราต่างประเทศอาจส่งผลกระทบต่อการเปลี่ยนแปลงทั้งในด้านรายได้และรายจ่ายของบริษัทฯ
    อย่างไรก็ตาม ความเสี่ยงดังกล่าวของบริษัทฯอยู่ในระดับต่ำ
    เนื่องจากรายได้และรายจ่ายของบริษัทฯส่วนใหญ่อยู่ในสกุลเงินบาท

(4) แนวโน้มความเป็นไปได้ที่จะเกิดความเสี่ยง:
    อัตราแลกเปลี่ยนเงินตราต่างประเทศจะมีการปรับตัวตามตลาดโลก
    ซึ่งมีความผันผวนตลอดเวลา ดังนั้นจึงมีความเป็นไปได้สูง ที่บริษัทฯอาจมีความเสี่ยง
    จากการปรับตัวของอัตราแลกเปลี่ยนเงินตราต่างประเทศในทางลบ

(5) มาตรการรองรับความเสี่ยง:
    สำหรับบริษัทในกลุ่มอาปิโกซึ่งมีทั้งรายได้และรายจ่ายในสกุลเงินต่างประเทศเดียวกัน
    บริษัทเหล่านั้นมีการบริหารความเสี่ยงแบบธรรมชาติ (Natural Hedge)
    โดยการนำรายรับที่ได้มาในสกุลเงินต่างประเทศ
    ไปชำระเจ้าหนี้ที่เรียกเก็บในสกุลเงินต่างประเทศสกุลเดียวกัน นอกจากนี้
    บริษัทฯได้ใช้กลยุทธ์ในการบริหารความเสี่ยง
    ด้วยการทำสัญญาการซื้อขายอัตราแลกเปลี่ยนเงินตราต่างประเทศล่วงหน้า
    และสัญญาที่บริษัทฯได้รับประโยชน์

  2.1.5 ความเสี่ยงจากอัตราดอกเบี้ย

(1) ลักษณะความเสี่ยง: ความเสี่ยงจากความผันผวนของอัตราดอกเบี้ย
    ซึ่งส่งผลกระทบต่อต้นทุนและเงินทุนของบริษัทฯ

(2) เหตุการณ์ที่เป็นสาเหตุของความเสี่ยง: โดยลักษณะปกติของธุรกิจ บริษัทฯ
    จำเป็นต้องมีการลงทุนครั้งใหญ่ 2-3 ปีล่วงหน้า ก่อนเริ่มการผลิตหรือรับรู้รายได้ ดังนั้น
    บริษัทฯจึงมีความจำเป็นต้องใช้เงินลงทุนล่างหน้า เพื่อรองรับการขยายตัวในปัจจุบัน
    บริษัทฯมีสินเชื่อระยะยาวคงค้างจำนวนมาก ซึ่งอัตราดอกเบี้ยลอยตัว ของเงินกู้ยืมเหล่านี้
    เป็นเหตุให้ บริษัทฯเปิดรับความเสี่ยงจากความผันผวนของอัตราดอกเบี้ย

(3) ผลกระทบที่อาจเกิดขึ้น: สืบเนื่องจากการฟื้นตัวของเศรษฐกิจ
    อัตราดอกเบี้ยมีแนวโน้มปรับตัวสูงขึ้น ดังนั้น บริษัทฯ จะประสบกับต้นทุนของเงินทุนที่สูงขึ้น
    ตามอัตราลอยตัวของดอกเบี้ย ซึ่งอาจส่งผลกระทบต่อผลกำไรของบริษัทฯ

(4) แนวโน้มความเป็นไปได้ที่จะเกิดความเสี่ยง:
    มีความเป็นไปได้สูงเนื่องจากอัตราดอกเบี้ยมีแนวโน้มปรับตัวสูงขึ้น

(5) มาตรการรองรับความเสี่ยง: บริษัทฯได้ทำข้อตกลงสินเชื่อบางส่วนด้วย
    สัญญาแลกเปลี่ยนดอกเบี้ย เพื่อตรึงอัตราดอกเบี้ยให้อยู่ในระดับที่เหมาะสม ในปี 2553
    บริษัทฯได้ปิดความเสี่ยงโดยกำหนดอัตราดอกเบี้ยคงที่สำหรับเงินกู้ประมาณร้อยละ 21
    ของเงินกู้ทั้งหมด ดังนั้นบริษัทฯจึงมีค่าใช้จ่ายเพิ่มเติมในการตรึงอัตราดอกเบี้ยดังกล่าว
    มีรายละเอียดดังตารางดังต่อไปนี้

+-------+-----------+-------------+-----------------+-----------------+
| เงินต้น | เงินต้น ณ   | อ           | ดอกเบี้ย          | ดอก             |
|       | วันที่ 31    | ัตราส่วนการบร |                 | เบี้ยที่แลกเปลี่ยนแล้ว |
| (ล้า   | ธันวาคม    | ิหารความเสี่ยง |                 |                 |
| นบาท) | 2553      |             |                 |                 |
|       |           |             |                 |                 |
|       | (ล้านบาท)  |             |                 |                 |
+-------+-----------+-------------+-----------------+-----------------+
| 1,200 | 525       | 100%        | เงินบาทอัตราคงที่   | 4.77%           |
|       |           |             | (1 เดือน)+0.65%  |                 |
+-------+-----------+-------------+-----------------+-----------------+
|       | 300       | 57%         | 4.77%           | อัตร             |
|       |           |             |                 | าดอกเบี้ยฝากประจำ |
|       |           |             |                 | (6 เดือน)+3.19%  |
+-------+-----------+-------------+-----------------+-----------------+
| 400   | 240       | 50%         | เงินบาทอัตราคงที่   | 5.97%           |
|       |           |             | (1 เดือน)+2.25%  |                 |
+-------+-----------+-------------+-----------------+-----------------+
| 2,000 | 1,617     | 25%         | อัตร             | 5.65%           |
|       |           |             | าดอกเบี้ยฝากประจำ |                 |
|       |           |             | (6 เดือน) + 3.3% |                 |
+-------+-----------+-------------+-----------------+-----------------+
| 1,200 | 893       | 44%         | อัตราด           | 5.33%           |
|       |           |             | อกเบี้ยเงินกู้ยืมขั้นต่ำ |                 |
|       |           |             | – 1.75%         |                 |
+-------+-----------+-------------+-----------------+-----------------+

2.2 ความเสี่ยงจากปัจจัยภายใน

  2.2.1 ความเสี่ยงในการมีผู้บริหารหลักเพียงรายเดียว

(1) ลักษณะความเสี่ยง: ผลกระทบในเทางลบที่อาจเกิดขึ้นจากการมีผู้บริหารหลักเพียงรายเดียว

(2) เหตุการณ์ที่เป็นสาเหตุของความเสี่ยง: นายเย็บ ซู ชวน
    ไม่เพียงเป็นกรรมการผู้จัดการของบริษัทฯเท่านั้น แต่ยังคงเป็นผู้อำนวยการฝ่ายการตลาด ซึ่ง
    รับผิคชอบในการมองหาโอกาสการดำเนินธุรกิจและลูกค้าส่วนใหญ่ให้กับบริษัทฯ

(3) ผลกระทบที่อาจเกิดขึ้น: หากขาดนาย เย็บ ซู ชวนแล้ว
    บริษัทฯอาจเสี่ยงต่อการสูญเสียยอดจำหน่ายให้แก่คู่แข่ง
    ในสภาวะการแข่งขันสูงของอุตสาหกรรมรถยนต์

(4) แนวโน้มความเป็นไปได้ที่จะเกิดความเสี่ยง: ในขณะนี้นายเย็บ ซู ชวน ยังไม่มีแผนที่จะลาออก
    และจะยังคงสนับสนุนการทำงานและการพัฒนาของบริษัทฯต่อไป

(5) มาตรการรองรับความเสี่ยง:
    บริษัทฯมีการฝึกอบรมและพัฒนาทีมผู้บริหารมืออาชีพที่มีความสามารถ
    และมีการกำหนดนโยบายและแนวทางการพัฒนาของบริษัทฯต่อไปในอนาคต

    2.  ความเสี่ยงจากการมีผู้ถือหุ้นใหญ่ซึ่งมีอำนาจในการบริหารจัดการบริษัท

(1) ลักษณะความเสี่ยง:
    ความเสี่ยงจากการไม่สามารถตรวจสอบและถ่วงดุลอำนาจของผู้ถือหุ้นใหญ่ซึ่งมีอำนาจในการบริหารจัดการบริษัท

(2) เหตุการณ์ที่เป็นสาเหตุของความเสี่ยง: ปัจจุบันบริษัทฯมีผู้ถือหุ้นรายใหญ่ 2 กลุ่ม
    คือกลุ่มของนายเย็บ และ โซจิทสึ คอร์ปอเรชั่น ถือหุ้นรวมกันประมาณร้อยละ 50
    ของทุนจดทะเบียนชำระแล้ว อีกทั้งยังมีอำนาจในการบริหารจัดการบริษัทฯ

(3) ผลกระทบที่อาจเกิดขึ้น: ในที่ประชุมผู้ถือหุ้น ผู้ถือหุ้นรายย่อย
    อาจจะไม่สามารถรวบรวมคะแนนเสียงได้เพียงพอเพื่อตรวจสอบและถ่วงดุลใน
    เรื่องที่กลุ่มผู้ถือหุ้น รายใหญ่เสนอ

(4) แนวโน้มความเป็นไปได้ที่จะเกิดความเสี่ยง: มีความเป็นไปได้น้อย
    ในการใช้อำนาจควบคุมอย่างเบ็ดเสร็จ เนื่องจาก คณะกรรมการบริษัทฯประกอบด้วย
    กรรมการอิสระถึง 4 ท่าน จากจำนวนกรรมการทั้งหมด 8 ท่าน
    เพื่อทำหน้าที่ตรวจสอบการดำเนินงานของผู้บริหาร อย่างพอเพียง

(5) มาตรการรองรับความเสี่ยง: กรรมการอิสระทั้ง 4 ท่าน
    ทำหน้าที่ตรวจสอบการดำเนินงานของผู้บริหาร และรักษาผลประโยชน์ของผู้ถือหุ้นทุกราย

    2.  ความเสี่ยงจากความไม่แน่นอนของรายได้จากอุปกรณ์จับยึดเพื่อประกอบรถยนต์

(1) ลักษณะความเสี่ยง:
    ความเสี่ยงจากความไม่แน่นอนของรายได้จากบริษัทย่อยแห่งหนึ่งของบริษัทฯ
    ซึ่งผลิตอุปกรณ์จับยึดประกอบรถยนต์

(2) เหตุการณ์ที่เป็นสาเหตุของความเสี่ยง:
    ปริมาณความต้องการซื้ออุปกรณ์จับยึดนั้นเป็นไปตามการผลิตของรุ่นรถยนต์
    โดยปกติแล้วจะมีการเปลี่ยนทุกๆ 3-5 ปี
    ทำให้บริษัทฯมีความเสี่ยงจากรายได้ที่ไม่แน่นอนจากการจำหน่ายอุปกรณ์จับยึด

(3) ผลกระทบที่อาจเกิดขึ้น: เมื่อเปรียบเทียบกับธุรกิจอื่นของบริษัทฯ
    รายได้จากการจำหน่ายอุปกรณ์จับยึดเพื่อประกอบรถยนต์มีความผันผวนมากที่สุด

(4) แนวโน้มความเป็นไปได้ที่จะเกิดความเสี่ยง:
    เนื่องจากรายได้ที่ไม่แน่นอนเป็นลักษณะปกติของธุรกิจ
    ความผันผวนดังกล่าวจึงไม่สามารถหลีกเลี่ยงได้

(5) มาตรการรองรับความเสี่ยง: บริษัทฯมีความสัมพันธ์อันดีกับลูกค้า
    ประกอบกับผลิตภัณฑ์คุณภาพสูงทำให้บริษัทฯสามารถรักษายอดจำหน่ายในระดับที่น่าพอใจ
    อุปกรณ์จับยึดขนาดเล็กของบริษัทฯนั้นเป็นผลิตภัณฑ์ที่มีการออกแบบและผลิตได้ดีที่สุดในภูมิภาคอาเซียน
    ในส่วนของกลุ่มผลิตภัณฑ์อุปกรณ์จับยึดขนาดใหญ่นั้นบริษัทฯเป็นผู้ผลิตชั้นที่สอง
    สำหรับผู้ส่งออกระดับโลก
    ซึ่งในอดีตบริษัทฯได้รับการติดต่อจากบริษัทขนาดใหญ่หลายแห่งเพื่อสนับสนุนโครงการต่างๆในทั้งในประเทศ
    และต่างประเทศ ได้แก่ ประเทศสาธารณรัฐประชาชนจีน

2.2.4 ความเสี่ยงจากการแข่งขันในอุตสาหกรรมผลิตชิ้นส่วนรถยนต์

(1) ลักษณะความเสี่ยง: ความเสี่ยงจากการสูญเสียส่วนแบ่งตลาดให้กับคู่แข่งในอุตสาหกรรม
    เนื่องจากการแข่งขันภายในของอุตสาหกรรมผลิตชิ้นส่วนรถยนต์และรถจักรยานยนต์

(2) เหตุการณ์ที่เป็นสาเหตุของความเสี่ยง: ในการสั่งซื้อชิ้นส่วนยานยนต์แต่ละครั้ง
    บริษัทผู้ผลิตยานยนต์จะคัดเลือกผู้ผลิตชิ้นส่วนยานยนต์ล่วงหน้าก่อนการผลิตจริง
    และจะมอบคำสั่งซื้อให้แก่ผู้ผลิตชิ้นส่วนที่ได้รับการคัดเลือก
    อย่างต่อเนื่องตลอดอายุของยานยนต์รุ่นนั้นๆ ดังนั้น อุตสาหกรรมนี้จึงมีการแข่งขันสูง
    เพื่อให้ได้รับคำสั่งซื้อจากลูกค้า ซึ่งหมายถึงการประกันรายได้ที่แน่นอนเป็นระยะเวลายาวนาน

(3) ผลกระทบที่อาจเกิดขึ้น: การไม่ได้รับคำสั่งซื้อที่ควรจะได้จากลูกค้า
    เป็นความเสี่ยงที่อาจส่งผลกระทบอย่างมากต่อการดำเนินงาน

  ของบริษัทฯ

(4) แนวโน้มความเป็นไปได้ที่จะเกิดความเสี่ยง: เนื่องจากบริษัทฯมีชื่อเสียง
    ในการผลิตชิ้นส่วนยานยนต์คุณภาพสูง ด้วยราคาที่สามารถแข่งขันได้
    นอกจากนี้การให้บริการมีประสิทธิภาพ และการส่งสินค้าที่ตรงต่อเวลา ทั้งหมดนี้
    ทำให้บริษัทฯได้รับความเชื่อมั่น จากบริษัทผู้ผลิตยานยนต์ทั่วโลก

(5) มาตรการรองรับความเสี่ยง:
    ด้วยเทคโนโลยีทันสมัยผนวกกับความพยายามในการพัฒนาศักยภาพในด้านวิศวกรรม
    รวมถึงความสัมพันธ์อันดีกับลูกค้า บริษัทฯสามารถรักษาระดับความเป็นผู้ผลิตชิ้นส่วนยานยนต์
    ที่มีความสามารถในการแข่งขันสูงที่สุดในตลาดแห่งหนึ่ง

    5.  ความเสี่ยงจากการควบคุมคุณภาพ

(1) ลักษณะความเสี่ยง: ความเสี่ยงที่เกิดจากการควบคุมคุณภาพ ซึ่งเป็นปัจจัยหลัก
    ของความสำเร็จในธุรกิจอุตสาหกรรมยานยนต์

(2) เหตุการณ์ที่เป็นสาเหตุของความเสี่ยง: ความผิดพลาดในการผลิตชึ้นส่วนยานยนต์เพียงชิ้นเดียว
    อาจส่งผลกระทบเกิดความเสียหายอย่างใหญ่หลวงทั้งในด้านการเงิน และชื่อเสียงของบริษัทฯ

(3) ผลกระทบที่อาจเกิดขึ้น: บริษัทฯอาจประสบความเสี่ยงจากการสูญเสียลูกค้า
    และอาจถูกยกเลิกสัญญาหากไม่สามารถรักษามาตรฐานของผลิตภัณฑ์

(4) แนวโน้มความเป็นไปได้ที่จะเกิดความเสี่ยง:
    เนื่องจากบริษัทฯตระหนักถึงความสำคัญของการผลิตสินค้าที่มีคุณภาพ บริษัทฯจึงมั่นใจว่า
    ความเสี่ยงที่เกิดจากการควบคุมคุณภาพจะลดลงอย่างต่อเนื่อง

(5) มาตรการรองรับความเสี่ยง:
    บริษัทฯมีการตั้งเป้าหมายที่จะลดจำนวนผลิตภัณฑ์เสียให้เหลือร้อยละ 0
    โดยบริษัทฯลงทุนเพิ่มเติมเพื่อพัฒนาคุณภาพของผลิตภัณฑ์
    ซึ่งบริษัทฯได้รับการรับรองระบบมาตรฐานคุณภาพ ISO/TS 16949 ในปี 2548
    นอกจากนี้บริษัทฯยังรับประกันครอบคลุมไปถึงลูกค้าในเรื่องคุณภาพของผลิตภัณฑ์ซึ่งตามปกติจะระบุในสัญญาจัดซื้อโดยให้สิทธิลูกค้าในการคืนผลิตภัณฑ์ที่เป็นของเสียหรือไม่สอดคล้องกับข้อกำหนดของลูกค้า
    นับเป็นการรับประกันคุณภาพของผลิตภัณฑ์

    5.  ความเสี่ยงด้านปัญหาแรงงาน

(1) ลักษณะความเสี่ยง: ความเสี่ยงจากปัญหาแรงงานอาจส่งผลกระทบ
    ต่อการดำเนินงานของบริษัทฯ

(2) เหตุการณ์ที่เป็นสาเหตุของความเสี่ยง: กลุ่มสหภาพแรงงานในอุตสาหกรรมผลิตรถยนต์
    นับเป็นกลุ่มที่มีความแข็งแกร่ง และมีอำนาจในการต่อรองสูง
    เนื่องจากความเจริญเติบโตของอุตสาหกรรมรถยนต์
    ทำให้มีการเรียกร้องขอขึ้นค่าจ้างของแรงงาน ซึ่งอาจนำไปสู่
    ความขัดแย้งระหว่างบริษัทผู้ผลิตกับกลุ่มสหภาพแรงงาน

(3) ผลกระทบที่อาจเกิดขึ้น:
    ในกรณีที่มีการประท้วงเกิดขึ้นในสถานประกอบการการดำเนินงานของบริษัทฯ
    อาจได้รับผลกระทบอย่างกว้างขวาง

(4) แนวโน้มความเป็นไปได้ที่จะเกิดความเสี่ยง:
    เนื่องจากบริษัทฯมีการสร้างความสัมพันธ์อันดีกับกลุ่มสหภาพแรงงาน
    แนวโน้มที่จะเกิดความเสี่ยงดังกล่าวจึงลดลง

(5) มาตรการรองรับความเสี่ยง:
    บริษัทฯมุ่งเน้นการสื่อสารอย่างมีประสิทธิภาพและการให้ผลตอบแทนที่เหมาะสมซึ่งเป็นปัจจัยสำคัญที่จะช่วยลดปัญหาความขัดแย้งข้อพิพาทแรงงานและจะลดผลกระทบต่อการผลิต

2.2.7 ความเสี่ยงด้านการปฏิบัติเพื่อความปลอดภัย สิ่งแวดล้อมและชุมชน

(1) ลักษณะความเสี่ยง: ความเสี่ยงจากอันตรายและการสูญเสียที่อาจเกิดขึ้นจากความปลอดภัย
    สิ่งแวดล้อมและชุมชน

(2) เหตุการณ์ที่เป็นสาเหตุของความเสี่ยง: ธรรมชาติของธุรกิจกลุ่มบริษัทอาปิโก
    นั้นมีความเสี่ยงที่อาจก่อให้เกิดอันตราย และ ความสูญเสีย
    หากปราศจากการจัดการด้านความปลอดภัยที่ดี
    พนักงานของบริษัทฯและผู้เกี่ยวข้องอาจได้รับผลกระทบ

(3) ผลกระทบที่อาจเกิดขึ้น: ในด้านความปลอดภัย
    การกระทำและสภาพแวดล้อมหรือสภาพการณ์ที่ไม่ปลอดภัย อาจทำให้พนักงานประสบอุบัติเหตุ
    ส่วนในด้านสิ่งแวดล้อมและชุมชน หากขาดการจัดการที่ดี ซึ่งรวมถึงการควบคุมมลภาวะ
    และการบำบัดของเสีย อาจส่งผลกระทบในด้านลบต่อ ประสิทธิภาพการผลิตของบริษัทฯ

(4) แนวโน้มความเป็นไปได้ที่จะเกิดความเสี่ยง:
    บริษัทฯได้กำหนดนโยบายที่ชัดเจนเกี่ยวกับความปลอดภัยในด้านสิ่งแวดล้อม ชุมชน
    และการจัดฝึกอบรมให้พนักงานอย่างต่อเนื่อง โดยย้ำเตือนถึงความสำคัญการออกแบบ
    การผลิตโครงสร้างพื้นฐาน และระบบการผลิต ทำให้บริษัทฯสามารถลดความสูญเสีย
    และอันตรายจากการทำงานที่อาจเกิดขึ้นได้

(5) มาตรการรองรับความเสี่ยง:
    นอกจากนี้บริษัทฯยังได้มีการจัดกิจกรรมที่ส่งเสริมสภาพแวดล้อมในการทำงานให้มีความสะอาดและความปลอดภัย
    รวมทั้งกิจกรรม 5ส
    โดยคำนึงถึงการสร้างมาตรฐานในการทำงานที่จะช่วยเพิ่มประสิทธิภาพในการผลิต
    การสร้างสภาพแวดล้อมในสถานที่ทำงานที่ปลอดภัย สะอาด สะดวก
    และง่ายต่อการตรวจสอบสิ่งผิดปกติที่อาจเกิดขึ้น ในด้านสิ่งแวดล้อม
    บริษัทฯยังได้รับการรับรองมาตรฐาน ISO 14001
    ซึ่งเป็นมาตรฐานรับรองระบบการจัดการสิ่งแวดล้อม
    แสดงให้เห็นถึงศักยภาพของบริษัทฯในการจัดการและแก้ไขปัญหาสิ่งแวดล้อม